เงินบาทเปิดตลาด 29.82/84
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 29.82/84 ปรับตัวแข็งค่าตามภูมิภาค
10 ส.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 29.82/84 ปรับตัวแข็งค่าตามภูมิภาค
นักบริหารเงินธนาคารซีไอเอ็มบี ไทย กล่าวว่า เงินบาทเปิดตลาดเช้านี้อยู่ที่ระดับ 29.82/84 บาท/ดอลลาร์ ปรับตัวแข็งค่าจากช่วงปิดตลาดเย็นวานนี้ที่ระดับ 29.88/90 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค
โดยปัจจัยที่ตลาดจับตาดูยังเป็นเรื่องการแก้ไขปัญหาหนี้ของสหรัฐและยุโรป และข้อมูลการค้าของจีน ตลอดจนทิศทางการลงทุนในตลาดหุ้นวันนี้ที่น่าจะรีบาวน์กลับมาตามตลาดหุ้นต่างประเทศ
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 77.00/04 เยน/ดอลลาร์ ขยับแข็งค่าเล็กน้อยจากเย็นวานนี้ที่ระดับ 77.05/09 เยน/ดอลลาร์ ส่วนเงินยูโรอยู่ที่ระดับ 1.4359/4362 ดอลลาร์/ยูโร ปรับตัวแข็งค่าจากระดับ 1.4263/4264 ดอลลาร์/ยูโร 
นักบริหารเงินประเมินกรอบการเคลื่อนไหวของค่าเงินบาทไว้ระหว่าง 29.70-30.00 บาท/ดอลลาร์